# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Cyfraddau Treth Incwm Cymru (CTIC) – Cyhoeddi Cytundeb Lefel Gwasanaeth ac Adroddiad Blynyddol CThEF (2022)** |
| **DYDDIAD** | **29 Mawrth 2023** |
| **GAN** | **Rebecca Evans AS, Y Gweinidog Cyllid a Llywodraeth Leol** |

Mae Deddf Cymru 2014 yn rhoi’r pŵer i’r Senedd osod Cyfraddau Treth Incwm Cymru (CTIC).

Mae Cytundeb Lefel Gwasanaeth yn bodoli rhwng Llywodraeth Cymru a Chyllid a Thollau Ei Fawrhydi (CThEF) ar gyfer gweithredu CTIC. Mae’r Cytundeb Lefel Gwasanaeth yn amlinellu’r gofynion, y graddfeydd amser a’r mesurau perfformiad. Bydd cadw at y Cytundeb Lefel Gwasanaeth yn sicrhau y rhoddir gwasanaeth o ansawdd cyson i drethdalwyr yng Nghymru ac yn galluogi CThEF a Llywodraeth Cymru i ddiwallu eu cyfrifoldebau priodol yn ymwneud â gweithredu treth incwm Cymru.

Mae swyddogion Llywodraeth Cymru a CThEF wedi adolygu’r Cytundeb Lefel Gwasanaeth i sicrhau ei fod yn addas i’r diben o hyd. Fel rhan o’r broses hon, gwnaed rhai newidiadau a diwygiadau. Mae’r newidiadau’n cynnwys:

* Diweddariadau cyffredinol yn egluro rolau a gofynion mewn meysydd megis rhannu data ac adolygiadau chwemisol
* Amserlenni wedi’u diweddaru ar gyfer cyhoeddiadau ystadegol
* Newidiadau i weithrediad fframwaith CTIC o ran costau y gellir ailgodi tâl amdanynt.

Mae’r Cytundeb Lefel Gwasanaeth yn ei gwneud yn ofynnol i CThEF gyhoeddi adroddiad blynyddol ar weithrediad CTIC. Mae’r adroddiad diweddaraf ar gyfer blwyddyn dreth 2021-22 hefyd wedi ei gyhoeddi. Mae’r adroddiad yn nodi gwybodaeth am sut mae CThEF yn gweinyddu CTIC, gan gynnwys:

* Nodi trethdalwyr Cymru a gwaith sicrwydd mewn perthynas â hynny;
* Gweithgareddau cydymffurfio;
* Casglu refeniw CTIC a rhoi cyfrif amdano;
* Gwasanaeth a chymorth i gwsmeriaid;
* Data ar gyfer pennu cyfraddau a llunio rhagolygon CTIC;
* Llywodraethiant a throsolwg ar gyfer CTIC;
* Costau gweithredu CTIC ac ailgodi tâl am gostau CThEF.

Mae’r dogfennau ar gael yma:

[Cytundeb Lefel Gwasanaeth ar gyfer gweithredu Cyfraddau Treth Incwm Cymru gan CThEF - GOV.UK (www.gov.uk)](https://www.gov.uk/government/publications/service-level-agreement-for-operation-of-welsh-rates-of-income-tax-by-hmrc.cy)

[Adroddiad Blynyddol 2022 ar Gyfraddau Treth Incwm Cymru - GOV.UK (www.gov.uk)](https://www.gov.uk/government/publications/welsh-rates-of-income-tax-hmrc-annual-report-2022/2b16a995-4a1d-467f-a8ff-32b7ac6515f7)